પાલનપુર પાલિકાએ શુક્રવારથી દબાણ હટાવો ઝુંબેશ શરૂ કરી છે.જેને લઇ શહેરમાં ઠેર ઠેર રસ્તાઓની વચ્ચે તેમજ પાલિકાની જગ્યાઓમાં દબાણ ધારકો સામે કાયદેસરની કાર્યવાહી હાથ ધરાઇ રહી છે.જેને લઇ શનિવારે પાલિકાની ટીમ શહેરના માલણ દરવાજા વિસ્તારમા પહોચી પાલીકાની જગ્યામાં દબાણ કરી બેઠેલા દબાણદારોએ પાલીકાની ટામને જોઇ પોતાનો સરસામાન સગેવગે કરવાનુ શરૂ કરી દીધુ. ત્યારે પાલીકાની ટીમે વિસ્તારમા આવેલી ભંગારની લાઠીઓ તેમજ લાકડાના બેન્સાના વેપારીઓએ બનાવેલા પતરા તેમજ સિમેન્ટના પાકા અડીંગોને તોડી પાડી કાર્યવાહી હાથ ધરી હતી.ઝુંબેશ દરમ્યાન કોઇ અનિચ્છનીય બનાવ ન બને તે હેતુસર પોલીસની ટીમ પણ સાથે રહી હતી.